வேதாசு வெங்கையா

வேதாசு வெங்கையா (Vedas Venkaiah) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1941 ஆம் ஆண்டு மார்ச்சு  மாதம் இரண்டாம் தேதியன்று சூரியப்பேட்டையின் குடகுதாவில் இவர் பிறந்தார். இவரது தந்தையின் பெயர் இராமையா வெங்கையா என்பதாகும். 1967-70 ஆம் ஆண்டில் ஐதராபாத்தில் உள்ள உசுமானியா பல்கலைக்கழகத்தில் சட்டம் படித்து பட்டம் பெற்றார். வணிகவரி உதவி ஆணையராக பணியாற்றி ஓய்வு பெற்றார். இந்திய தேசியக் காங்கிரசு கட்சியின் உறுப்பினராக இருந்த இவர் 2004 ஆம் ஆண்டு முதல் 2009 ஆம் ஆன்டு வரை ஆந்திரப் பிரதேசத்தின் சூரியப்பேட்டை சட்டமன்ற தொகுதியின் சட்டமன்ற உறுப்பினராகவும் இருந்தார். 

ஒருங்கிணைந்த ஆந்திரப் பிரதேசத்தில் 2004 ஆம் ஆண்டு நடைபெற்ற சட்டமன்றத் தேர்தலில், காங்கிரசு கட்சி சார்பில் சூரியப் பேட்டை சட்டமன்றத் தொகுதியில் போட்டியிட்டு,  தெலுங்கு தேசம் கட்சி வேட்பாளர் ரசினி குமாரியை விட 11,518 வாக்குகள் அதிகம் பெற்று வெற்றி பெற்றார்.

மேற்கோள்கள் 

1941 பிறப்புகள்
ஆந்திரப் பிரதேச அரசியல்வாதிகள்
இந்திய தேசிய காங்கிரஸ் அரசியல்வாதிகள்
தெலங்காணா அரசியல்வாதிகள்